b'\n_START_ARTICLE_\nVeksal\n_START_PARAGRAPH_\nVeksal, Veshall eller Weksal (av norr\xc3\xb8nt V\xc3\xa9ssalr) var et g\xc3\xa5rdsbruk i Heradsbygda, i tidligere Norderhov herredskommune, n\xc3\xa5 Ringerike kommune i Buskerud. Den nevnes f\xc3\xb8rste gang som Wessale i Ydingsherade i 1477 (DN. V 649). Ydingsherade kan s\xc3\xa5ledes v\xc3\xa6re enten en feilskrivning av Heradsbygda eller et tapt navn p\xc3\xa5 stedet._NEWLINE_G\xc3\xa5rden l\xc3\xa5 like ved der riksvei 7 tar av mot Soknedalen fra europavei 16. Veksal er i dag utbygd med villabebyggelse, og regnes som den s\xc3\xb8ndre delen av de nedre delene av Heradsbygda. Den har g\xc3\xa5rdsnummer 55._NEWLINE_G\xc3\xa5rdsnavnet er ogs\xc3\xa5 kjent som en tidligere holdeplass langs Bergensbanen. Holdeplassen er for lengst nedlagt._NEWLINE_Lev Trotskij var bosatt her i eksil i perioden juni 1935 til september 1936. I denne perioden skrev Trotskij flere politiske tekster hvor han kritiserte Josef Stalins styre i Sovjetunionen.'